62021CJ0713_INF
Решение на Съда (седми състав) от 9 февруари 2023 г. —Finanzamt X (Доставки от страна на собственика на конюшня)
(Дело C‑713/21) (
1
)
„Преюдициално запитване — Обща система на данъка върху добавената стойност (ДДС) — Директива 2006/112/ЕО — Член 2, параграф 1, буква в) — Понятие „доставка на услуги, извършвана възмездно“ — Единна доставка, състояща се от настаняването и тренирането на конете, както и от участието им в състезания — Възнаграждение чрез прехвърляне на 50 % от вземането, съответстващо на печалбите от награди, получени от конете при състезания“
Хармонизация на данъчните законодателства — Обща система на данъка върху добавената стойност — Облагаеми сделки — Възмездни доставки на услуги — Понятие — Единна доставка, състояща се от настаняването и тренирането на конете, както и от участието им в състезания — Възнаграждение чрез прехвърляне на 50 % от вземането, съответстващо на печалбите от награди, получени от конете при състезания — Включване
(член 2, параграф 1, буква в) от Директива 2006/112 на Съвета)
(вж. т. 49—51 и 54, както и диспозитива)
Диспозитив
Член 2, параграф 1, буква в) от Директива 2006/112/ЕО на Съвета от 28 ноември 2006 година относно общата система на данъка върху добавената стойност
трябва да се тълкува в смисъл, че
единната доставка, предоставяна от собственика на конюшня за трениране на състезателни коне, състояща се в настаняване, трениране и участие на коне в състезания, представлява доставка на услуги, извършвана възмездно, когато собственикът на конете плаща възнаграждение за тази доставка чрез прехвърляне на 50 % от вземането, съответстващо на печалбите от награди, на което той има право в случай на успешно участие на неговите коне в дадено състезание.
(
1
)	ОВ C 119, 14.3.2022 г.